22/9/2019

ΟΜΑΔΑ Α

ΘΕΜΑ 1ο

Α. 1. Να χαρακτηρίσετε τις προτάσεις που ακολουθούν, γράφοντας στο τετράδιό σας, δίπλα στο γράμμα που αντιστοιχεί σε κάθε πρόταση τη λέξη ΣΩΣΤΟ, αν η πρόταση είναι σωστή ή τη λέξη ΛΑΘΟΣ, αν η πρόταση είναι λανθασμένη.

Α) Ένα από τα βασικά ερωτήματα που απασχολούν την Κοινωνιολογία είναι το ερώτημα: «πώς γεννήθηκε το κράτος στο δυτικό κόσμο».

Β) Ο Καρλ Μαρξ ήταν ο πρώτος που προσέγγισε θεωρητικά την έννοια της κοινωνικής δύναμης.

Γ) Η έννοια της κοινωνικής αλληλεπίδρασης βρίσκεται στο επίκεντρο της σχολής της «κοινωνικής κατασκευής» ή του κονστρουκτιβισμού.

Δ) Ο Μέρτον θεώρησε τον εξορθολογισμό ως ένα κλειδί, που μας επιτρέπει να δούμε τη μετάβαση από την προβιομηχανική στην καπιταλιστική βιομηχανική κοινωνία.

Ε) Σύμφωνα με τη σχολή των συγκρούσεων, η διαμόρφωση της αυτοεικόνας μας εξαρτάται από την ταυτότητα άλλων ατόμων, που επηρεάζουν τη συμπεριφορά μας. (Μονάδες 15)

Στις παρακάτω προτάσεις, από Α. 2. μέχρι και Α.3. να γράψετε στο τετράδιό σας, τον αριθμό της πρότασης και δίπλα του το γράμμα, που αντιστοιχεί στη σωστή απάντηση.

Α. 2. Ο κοινωνιολόγος που υποστήριξε ότι « η κοινωνική ζωή είναι ένα σύστημα, δηλαδή, ένα πλέγμα διαφόρων σχέσεων, οι οποίες τείνουν προς τη σταθερότητα και την ισορροπία» είναι ο:

Α) Κούλευ Β) Ντυρκέμ Γ) Γκόφμαν Δ) Πάρσονς (Μονάδες 5)

Α.3. Ποιο από τα παρακάτω ερωτήματα δύναται να απασχολήσει την Κοινωνιολογία;

Α) Πως επηρεάζει η σειρά γέννησης ενός παιδιού τη συναισθηματική του ανάπτυξη;

Β) Ποια η φύση της οικογένειας κατά το Μεσαίωνα;

Γ) Τι είναι αστικοποίηση και πως επηρεάζει τις οικογενειακές σχέσεις;

Δ) Πως σχετίζεται η εκλογική συμπεριφορά με την κοινωνική καταγωγή; (Μονάδες 5)

ΘΕΜΑ 2ο

Α.4. Να αναλύσετε τους όρους «μηχανική αλληλεγγύη» και «οργανική αλληλεγγύη», σύμφωνα με τον Ντυρκέμ (Μονάδες 10)

Α.5. Να αναλύσετε το νόμο των τριών σταδίων του ανθρώπινου πνεύματος, σύμφωνα με τον Κοντ. ( Μονάδες 12) Σε ποιο στάδιο εντάσσει την Κοινωνιολογία; (Μονάδες 3)

ΟΜΑΔΑ Β

Β.1. Α) Τι σημαίνει ο όρος «κοινωνιολογική φαντασία» και από ποιόν χρησιμοποιήθηκε για πρώτη φορά; (Μονάδες 5)

Β) Πως σχετίζονται οι όροι «βάση» και «εποικοδόμημα» στη Μαρξιστική θεωρία; Να δώσετε ένα παράδειγμα. (Μονάδες 5)

Γ) Τι είναι η «ανομία» στη θεωρία του Ντυρκέμ; (Μονάδες 5)

Δ) Τι είναι «υπεραξία» στη θεωρία του Μαρξ; (Μονάδες 5)

Β.2. Α) Ποιες οι μορφές κοινωνικής δράσης του ατόμου, σύμφωνα με τον Βέμπερ; Τι γνωρίζετε για τους ιδεατούς τύπους; (Μονάδες 15)

Β) Ποιες ήταν οι βασικές θέσεις του Γκόφμαν, σχετικά με την αλληλεπίδραση των ανθρώπινων σχέσεων; (Μονάδες 15)

ΟΜΑΔΑ Α